सिंह: सप्ताह का शुरुआती दिन काफ़ी बेहतर हैं, लाभ प्राप्त करने के साथ-साथ दिली सुकून देने वाला रहेगा ये दिन। हालांकि दोपहर होते-होते चन्द्रमा आपके बारहवें भाव में जा रहा है जो 7 मई की शाम तक यहीं रहेगा। अत: इन दो ढाई दिनों में आपको बड़े ही संयम के साथ काम करना होगा। इस समय फ़िजूलख़र्च न करें, बेकार की यात्राओं से बचें इसी में बेहतरी है। इसके बाद 8 व 9 मई के दिन चन्द्रमा लग्न पर है, जो मन को कभी प्रसन्न करेगा तो कभी किसी बात को लेकर व्यथित। वहीं सप्ताहांत में वाणी पर संयम व आर्थिक संयम की बहुत ज़रूरत रहेगी।